Ir-Regolament tal-Kummissjoni (KE) Nru 2571/97
tal-15 ta’ Diċembru 1997
dwar il-bejgħ ta’ butir bi prezzijiet imnaqqsa u l-konċessjoni ta’ għajnuna għall-krema, il-butir u l-butir ikkonċentrat sabiex jintużaw fil-fabbrikazzjoni tal-prodotti tal-pastiċċiera, il-ġelat u oġġetti oħra ta’ ikel.
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni tas-suq fil-ħalib u l-prodotti mill-ħalib [1], kif emendat bir-Regolament (KE) Nru 1587/96 [2], u b’mod partikolari l-Artikoli 6(6), 12 (3) u 28 tiegħu,
Billi s-suq tal-butir fil-Komunità huwa mgħobbi bi provvisti żejda peżanti; billi l-Artikolu 6(3) tar-Regolament (KEE) Nru 804/68 jipprovdi għad-disponiment tal-butir mixtri mill-aġenti ta’ l-intervent; billi r-Regolament (KEE) Nru 1723/81 [3], kif emendat bir-Regolament (KEE) Nru 863/84 [4], jistabbilixxi r-regoli ġenerali għall-miżuri maħsuba sabiex jinżamm il-livell ta’ l-użu tal-butir fis-suq minn ċertu klassijiet ta’ konsumaturi u impriżi;
Billi r-Regolament (KEE) Nru 570/88 [5], kif l-aħħar emendat bir-Regolament (KE) Nru 531/96 [6], jipprovdi għall-bejgħ tal-butir mill-ħażniet ta’ l-intervent bi prezzijiet imnaqqsa u l-konċessjoni ta’ għajnuna għall-krema, il-butir u l-butir ikkonċentrat għall-użu fil-fabbrikazzjoni tal-prodotti tal-pastiċċiera, il-ġelat u oġġetti l-oħra ta’ l-ikel; billi l-esperjenza wriet illi l-arranġamenti jeħtieġu jiġu aġġustati u ssimplifikati sabiex titjieb il-ħidma ta’ l-iskema;
Billi, sabiex tiġi żgurata l-konsistenza fid-definizzjoni tal-butir eliġibbli għall-għajnuna, għandu jiġi speċifikat illi l-krema għandha tilħaq il-kondizzjonijiet stabbiliti fl-Artikolu 6(5) tar-Regolament (KEE) Nru 804/68 sabiex tikkwalifika għall-għajnuna;
Billi r-Regolament (KEE) Nru 570/88 jipprovdi illi l-butir fis-suq irid jiġi ppakkjat, saħansitra jekk, wara l-fabbrikazzjoni, ikun maħsub sabiex jiġi inkorporat fi prodotti oħra għajr il-prodotti finali fl-istess stabbiliment; billi din il-ħtieġa mhix meħtieġa għall-għanijiet tal-kontroll u tista’ tiġi abolita f’dawn il-każijiet; billi l-ħtieġa li tirrigwarda l-pakkettjar ta’ ċerti prodotti finali fl-għamla ta’ għaġina nejja jew ta’ tħejjijiet fi trab tista’ tiġi abolita wkoll meta l-prodotti jiġu ttrasportati direttament lill-bejjiegħa bl-imnut sabiex jiġu sossegwentement ipproċessati;
Billi, sabiex tiġi ffaċilitata l-verifika tal-konformità mal-limitu taż-żmien ta’ sitt xhur għall-inkorporazzjoni tal-prodotti f’din l-iskema fil-prodotti finali, in-numru tal-proċedura ta’ l-offerti għandu jiġi indikat fuq i-imballagġ;
Billi l-esperjenza ta’ l-imgħoddi dwar il-krema li magħha jkunu żdiedu t-traċċjaturi bħala prodott eliġibbli għall-għajnuna turi illi krema li magħha ma jkunu żdiedu l-ebda traċċjaturi tista’ tiġi aċċettata wkoll jekk dawn jiġu inkorporati direttament u esklussivament fil-prodotti finali koperti bil-Formola B; billi l-limitu tal-kontenut massimu tal-grass fil-krema jista’ jiġi abolit; billi, sabiex jiġi żgurat illi l-operaturi kollha jiġu ttrattati egwalment, il-kondizzjonijiet li jirrigwardaw il-perċezzjoni tat-traċċjaturi organolettiċi fil-krema għandhom japplikaw ukoll għall-butir u l-butir ikkonċentrat, u għandha tiġi speċifikata d-doża minima ta’ dawn it-traċċjaturi fil-krema;
Billi l-bdil fin-nomenklatura magħquda u fl-għamla u n-natura ta’ ċerti prodotti finali jeħtieġu aġġustamenti għad-deskrizzjonijiet ta’ dawn il-prodotti u tal-kondizzjonijiet li għalihom huma bla ħsara;
Billi l-istabbilimenti fejn isiru x-xogħlijiet differenti tal-fabbrikazzjoni, tal-proċessar u ta’ l-inkorporazzjoni koperti b’din l-iskema jridu jiġu approvati; billi sabiex tinkiseb l-approvazzjoni, l-istabbilimenti jridu jilħqu numru ta’ kondizzjonijiet u jagħtu impenji diversi; billi, l-istabbilimenti li ma jilħqux iktar il-kondizzjonijiet għandhom jitilfu l-approvazzjoni tagħhom; billi jekk stabbiliment jonqos milli jħares l-impenji tiegħu, l-approvazzjoni għandha tiġi rtirata għall-perjodu taż-żmien li jirrifletti l-gravità ta’ l-irregolarità;
Billi r-Regolament (KEE) Nru 570/88 jipprovdi illi l-prodotti li jidħlu fil-kodiċi tan-NM bin-Nri 0401 sa 0406 ma jistgħux, għajr għall-ftit prodotti indikati speċifikament, jiġu ttrattati bħala prodotti intermedji fit-tifsira ta’ dan ir-Regolament; billi l-esperjenza wriet illi mhemmx il-ħtieġa li jibqgħu jinżammu dawn l-eċċezzjonijiet, għajr għall-butir imħallat u magħqud mill-ġdid; billi d-definizzjoni ta’ "butir imħallat u magħqud mill-ġdid" għandha tqis il-proċessi differenti li bihom dan il-prodott jiġi ffabbrikat, b’mod partikoli għalbiex tippermetti ż-żieda tal-krema mal-butir ikkonċentrat;
Billi ż-żieda tat-traċċjaturi fil-butir jew il-krema, jew l-inkorporazzjoni tal-butir jew tal-krema fil-prodotti finali jew fil-prodotti intermedji tista’ ssir fi Stat Membru għajr f’dak li fih issir il-fabbrikazzjoni; billi, f’dawn il-każijiet, l-Istat Membru tad-destinazzjoni jrid ikun kapaċi jiżgura illi jkunu ġew imħarsa l-kriterji tal-kwalità;
Billi jidher appoprjat illi tingħata l-għażla lill-operaturi, fil-każ tal-prodotti li magħhom ikunu żdiedu t-traċċjaturi, li ma jiddepożitawx garanzija għall-proċess jekk l-għajnuna tintalab biss wara l-inkorporazzjoni fil-prodotti finali u wara li jkunu twettqu l-kontrolli;
Billi, bil-ħsieb tal-livell iktar baxx ta’ l-għajnuna li japplika minn issa ’l quddiem, għandu jiġi mnaqqas l-ammont tal-penali imposti jekk jinqabeż iż-żmien li fih trid issir l-inkorporazzjoni fil-prodotti finali;
Billi l-għażla pprovduta fir-Regolament (KEE) Nru 570/88, għalbiex jiġi ffissat prezz minimu bażiku tal-bejgħ u/jew għajnuna massima bażika, ma tteħditx mindu ġiet introdotta; billi din l-għażla, flimkien ma’ l-Anness VII ma’ dan ir-Regolament jistgħu jiġu aboliti;
Billi l-informazzjoni ta’ min joqgħod fuqha u regolari dwar l-utilizzazzjoni tal-butir, il-krema u l-butir ikkonċentrat fil-prodotti intermedji u finali u dwar l-utenti u ċ-ċirkolazzjoni tal-kummerċ huma essenzjali għall-management tajjeb ta’ din l-iskema ta’ għajnuna; billi l-obbligu li jiġi fornit it-tagħrif stabbilit fir-Regolament (KEE) Nru 570/88 huwa limitat u għandhu, għalhekk, jitwessa’;
Billi, sabiex l-awtoritajiet nazzjonali jiġu megħjuna jwettqu l-obbligi li jikkomunikaw it-tagħrif, l-approvazzjonijiet ta’ l-istabbilimenti għandha ssir bla ħsara għal kondizzjoni oħra illi jridu jindaħlu sabiex ifornu l-informazzjoni meħtieġa mill-korp kompetenti;
Billi r-Regolament (KEE) Nru 570/88 ġie emendat ripetutament u sostanzjalment; billi fl-okkażjoni ta’ emendi ġodda, dan ir-Regolament għandu jiġi abbozzat mill-ġdid sabiex ikun ċar;
Billi l-okkażjonijiet operattivi sabiex tiġi applikata r-rata tal-kambju fil-biedja huma stabbiliti fir-Regolament tal-Kummissjoni (KEE) Nru 1756/93 [7], kif l-aħħar emendat bir-Regolament (KC) Nru 569/96 [8];
Billi l-Kumitat Maniġerjali tal-Ħalib u Prodotti mill-Ħalib ma tax opinjoni fiż-żmien stabbilit mill-President tiegħu,
ADOTTAT DAN IR-REGOLAMENT:
KAPITOLU I
Id-Dispożizzjonijiet Ġenerali
Artikolu 1
1. Dan ir-Regolament għandu jirregola:
(a) il-bejgħ tal-butir ta’ l-intervent mixtri skond l-Artikolu 6(1) tar-Regolament (KEE) Nru 804/68 maħżun qabel data li għad trid tiġi stabbilita;
(b) il-għajnuna mogħtija sabiex jintuża l-butir, il-butir ikkonċentrat u l-krema, kif iddefinita fil-Paragrafu 2.
2. Minkejja l-Artikolu 9(a), dan li ġej biss jista’ jikkwalifika għall-għajnuna:
(a) il-butir iffabbrikat direttament u esklussivament mill-krema ppasturizzata li jilħaq il-ħtiġiet stabbiliti fl-Artikolu 6(2) tar-Regolament (KEE) Nru 804/68 u li jilħaq il-ħtiġiet tal-klassifika nazzjonali tal-kwalità ddikjarati fl-Anness II mar-Regolament tal-Kummissjoni (KE) Nru 454/95 [9] fl-Istat Membru tal-fabbrikazzjoni u li l-pakkettjar tiegħu jiġi mmarkat kif jixraq. Meta l-butir jiġi ffabbrikat fl-istess stabbiliment li fih jiżdiedu t-traċċjaturi jew il-butir, bit-traċċjaturi jew mingħajrhom, jiġi inkorporat fi stadju intermedju fil-prodotti għajr il-prodotti finali, il-pakkettjar tal-butir qabel dawn ix-xogħlijiet ma għandux ikun meħtieġ;
(b) il-butir ikkonċentrat magħmul mill-butir jew mill-krema fi stabbiliment approvat skond l-Artikolu 10 u li jilħaq l-ispeċifikazzjonijiet stabbiliti fl-Anness I;
(ċ) il-krema li tilħaq il-kondizzjonijiet ta’ l-Artikolu 6(5) tar-Regolament (KEE) Nru 804/68, li tidħol fil-kodiċi tan-NM bin-numri ex04013039 u ex04013099, b’kontentut ta’ grass ta’ mhux inqas minn 35 % u użata direttament u esklussivament fil-prodotti finali riferiti fil-formola B fl-Artikolu 4(1).
Artikolu 2
Il-butir ta’ l-intervent għandu jinbiegħ u l-għajnuna għandha tingħata għall-prodotti riferiti fl-Artikolu 1(2) bl-użu ta’ sejħa permanenti għall-offerti organizzata minn kull aġenzija ta’ l-intervent.
Artikolu 3
L-offerti għandhom jiġu aċċettati biss jekk min jitfa’ l-offerta jagħti impenn bil-miktub li jinkorpora l-butir jew fil-butir ikkonċentrat, jew li jġiegħel li dawn jiġu inkorporati, esklussivament u minkejja l-prodotti intermedji riferiti fl-Artikolu 8, fi prodotti finali kif riferit fl-Artikolu 4 jew, fil-każ ta’ krema, direttament u esklussivament fil-prodotti finali riferiti fil-formola B fl-Artikolu 4(1), f’waħda mill-manjieri li ġejjin:
(a) jew biż-żieda tat-traċċjaturi riferiti fl-Artikolu 6(1),
(i) wara li l-butir ta’ l-intervent jiġi pproċessat f’butir ikkonċentrat, skond l-Artikolu 5, jew
(ii) mingħajr ma jiġi pproċessat aktar;
(b) jew billi jiġi pprovdut impenn bil-miktub sabiex jintuża, fl-istabbiliment fejn issir l-inkorporazzjoni fil-prodotti finali, minimu ta’ 5 tunnellati metriċi ta’ l-ekwivalenti tal-butir kull xahar, jew minimu ta’ 45 tunnellata metrika ta’ l-ekwivalenti tal-butir fis-sena ta’ l-istess kwantitajiet fi prodotti intermedji,
(i) wara li l-butir ta’ l-intervent jiġi pproċessat f’butir ikkonċentrat, skond l-Artikolu 5, jew
(ii) mingħajr aktar proċessar.
KAPITOLU II
Il-kondizzjonijiet li għandhom x’jaqsmu ma’ l-użu u l-inkorporazzjoni tal-butir, tal-butir ikkonċentrat u tal-krema.
Artikolu 4
1. Il-prodotti finali rilevanti għandhom jappartjienu għal waħda mill-formoli kif iddikjarat hawn taħt, li trid tiġi indikata fl-offerta:
Il-Formola A:
A1 Il-prodotti li jidħlu fil-kodiċi NM bin-Nri 190520, 190530, 19059040, 19059045, 19059055, 19059060 u 19059090;
A2 (a) il-ħelu taz-zokkor li jidħol fil-kodiċi NM bin-numri 17049051, 17049055, 17049061, 17049065, 17049071, 17049075 u 17049099,
(b) il-ħelu taz-zokkor li jidħol fil-kodiċi NM bin-Nru18069050,
(ċ) it-tħejjijiet l-oħra ta’ ikel li jkun fihom il-kawkaw/kokotina li jidħlu fil-kodiċi tan-NM bin-numri 18063100, 180632, 18069060, 18069070 u 18069090, għajr għaċ-ċikkulata u l-prodotti miċ-ċikkulata;
A3
Il-mili inkorporat fl-oġġetti taċ-ċikkulata mqiegħda għall-bejgħ bl-imnut li jidħol fil-kodiċi NM bin-numri 18063100, 18069011, 18069019 u 18069031.
Il-kontenut tal-grass tal-ħalib skond il-piż tal-prodotti speċifikati fl-A2 u l-A3 ma għandux ikun anqas minn 3 % u mhux aktar minn 50 %.
A4 (a) fl-għamla ta’ għaġina nejja, mhux inkluża d-dekorazzjoni:
(i) b’bażi tad-dqiq u/jew tal-lamtu, li jirrappreżentaw mhux anqas minn 40 % tal-piż tal-kostitwenti kkalkolati skond il-materjal xott, imħallat ma’ ingredjenti oħra bħaz-zokkor (sukrosi), il-bajd jew l-isfar tal-bajd, it-trab tal-ħalib, il-melħ, eċċ., b’kontenut ta’ grass tal-ħalib skond il-piż li jaqbeż id-90 % tal-kontenut totali tal-grass, li ma jinkludix il-grass li jagħmel parti mill-kompożizzjoni normali; u
(ii) l-ingredjenti li jkunu ġew magħġuna b’reqqa u li l-grass ikun ġie emulsjonat, sabiex ikun impossibbli li jinfired il-grass tal-ħalib ikun x’ikun it-trattament fiżiku applikat; u
(iii) lest biex jinħema, jew mogħti trattament ieħor bis-sħana ta’ effett ekwivalenti, għall-produzzjoni diretta ta’ l-oġġetti li jidħlu fil-kodiċi NM bin-numru 1905, kif riferit fl-A1; u
(iv) mqiegħda għall-bejgħ skond iċ-(ċ) ta’ hawn taħt.
Tista’ tiżdied id-dekorazzjoni ma’ l-għaġina nejja, sakemm il-prodott hekk miksub ma jidħolx f’kodiċi differenti NM;
(b) fl-għamla ta’ tħejjija mit-trab (tal-ħalib):
(i) b’bażi tad-dqiq u/jew tal-lamtu, li jirrappreżentaw mhux anqas minn 40 % tal-piż tal-kostitwenti kkalkolati skond il-materjal xott, imħallat mal-grass tal-ħalib u ingredjenti oħra bħaz-zokkor (sukrosi), it-trab tal-bajd jew it-trab ta’ l-isfar tal-bajd, it-trab tal-ħalib, il-melħ, eċċ., b’kontenut ta’ grass tal-ħalib skond il-piż li jaqbeż id-90 % tal-kontenut totali tal-grass, li ma jinkludix il-grass li jagħmel parti mill-kompożizzjoni normali ta’ l-ingredjenti; u
(ii) xieraq għalbiex jintgħaġen, jintaħan, jiffermenta b’mod sempliċi jew multiplu jew jinqata’ f’biċċiet sabiex tinkiseb għaġina li, wara li tinħema jew tingħata trattament ieħor bis-sħana, tipproduċi direttament prodotti li jidħlu fil-kodiċi NM, kif riferit fil-A1; u
(iii) mqiegħda għall-bejgħ skond iċ-(ċ) hawn taħt;
(ċ) imqiegħda għall-bejgħ:
(i) fil-każ ta’ l-għaġina nejja, f’unitajiet ippakkjati flimkien f’pakkett tal-kartun fuq barra; jew
(ii) fil-każ tat-tħejjijiet ta’ trab (tal-ħalib), f’pakketti ta’ kontenut massimu ta’ 25 kg;
(iii) fiż-żewġ każijiet iddikjarati fil-punti (i) u (ii), il-pakketti kollha jridu jġorru, f’kitba b’ittri li jistgħu jidhru u jinqraw biċ-ċar, it-tagħrif li ġej:
- id-data tal-fabbrikazzjoni (jista’ jintuża kodiċi),
- il-kontenut tal-grass tal-ħalib skond il-piż,
- il-kliem "Formola A - l-Artikolu 4 tar-Regolament (KE) Nru 2571/97",
- meta approprjat, in-numru tas-serje riferit fl-Artikolu 10(4).
Madankollu, ma għandhiex tinħtieġ il-konformità mal-kondizzjonijiet stabbiliti fil-(i), it-(ii) u t-(iii) meta l-prodotti riferiti fil-punti (a) u (b) jew ikunu pproċessati fi prodotti finali fl-istess stabbiliment kif riferit fil-A1, jew, bi ftehim mal-korp kompetenti, jiġu ttrasportati direttament lill-bejjiegħ bl-imnut sabiex jgħaddu minn dan il-proċessar.
A5 (a) Il-laħam, il-ħut, il-krustaċji u l-molluski mħejjija jew ippriservati li jidħlu fil-Kapitolu 16 u t-tħejjijiet ta’ l-ikel li jidħlu fil-kodiċi NM bin-numri 19022010 sa 19023090 u 19024090 u 19049010, 19049090 u 20058000;
(b) iz-zlazi u t-tħejjijiet taz-zlazi li jidħlu fil-kodiċi NM bin-numri 21031000, 21032000, 21039010 u ex21039090 u l-prodotti li jidħlu fil-kodiċi NM bin-numru 210410.
Il-kontenut tal-grass tal-ħalib skond il-piż ta’ dawn il-prodotti, ikkalkolat skond il-materjal xott, għandu jkun ta’ mill-inqas 5 %.
Il-Formola B:
B1 Il-ġelat li jidħol fil-kodiċi tan-NM bin-numri 21050091 u 21050099 u t-tħejjijiet riferiti fil-B2, xierqa għall-konsum mingħajr aktar trattament għajr it-trattament mekkaniku u l-iffriżar u li jkun fihom 4,5 % jew aktar, skond il-piż, ta’ grass tal-ħalib madankollu mhux aktar minn 30 %.
B2 It-tħejjijiet bl-esklużjoni tal-yoghurt u t-trab tal-yoghurt, għall-fabbrikazzjoni tal-ġelat li jidħol fil-kodiċi tan-NM bin-numri 18062080, 18062095, 18069090, 19019099 u 21069098, li jkun fih 10 % jew aktar, skond il-piż, ta’ grass tal-ħalib madankollu mhux aktar minn 33 % flimkien ma’ taħwira jew iktar u bl-emulsjonanti jew l-istabbilizzaturi, u xierqa għall-konsum mingħajr iktar trattament għajr iż-żieda ta’ l-ilma jekk meħtieġ, kull trattament mekkaniku meħtieġ, u l-iffriżar.
2. Aktar proċessar ta’ dawn il-prodotti finali għandu jkun permess biss jekk il-prodotti miksuba jidħlu b’numru fil-kodiċi tan-NM riferita fil-paragrafu 1 u jekk l-ebda prodott li jidħol b’kull numru ieħor fil-kodiċi tan-NM ma jiġi prodott f’kull stadju intermedju ta’ dan il-proċessar.
Artikolu 5
Meta l-butir ta’ l-intervent irid jiġi pproċessat f’butir ikkonċentrat, il-butir kollu konċess lil min jitfa’ l-offerta jrid jiġi pproċessat f’butir ikkonċentrat b’kontenut ta’ grass ta’ mhux anqas minn 99.8 %, u jrid jipproduċi kwantità minima ta’ 100 kilogramm ta’ butir ikkonċentrat għal kull 122,5 kilogrammi tal-butir użat.
Artikolu 6
1. Meta japplika l-Artikolu 3(a), u jekk il-prodott huwa butir ikkonċentrat waqt il-proċess tal-fabbrikazzjoni jew immedjatament wara u fl-istess stabbiliment, dan li ġej għandu jiġi miżjud, bl-esklużjoni ta’ kull prodott ieħor, b’mod illi jiġi mqassam egwalment, skond il-kwantitajiet minimi stabbiliti:
(a) jekk il-butir jew il-butir ikkonċentrat iridu jiġu inkorporati fil-prodotti tal-formola A: il-prodotti elenkati fl-Anness II ta’ ma’ hawn,
(b) jekk il-butir jew il-butir ikkonċentrat iridu jiġu inkorporati fi prodotti tal-formula B: il-prodotti elenkati fl-Anness III ta’ ma’ hawn,
(ċ) fil-każ tal-krema, il-prodotti elenkati fl-Anness IV ta’ ma’ hawn.
2. Meta, per eżempju minħabba distribuzzjoni irregolari, il-kontenut ta’ kull wieħed mill-prodotti riferiti fl-Anness II (I) sa (V), l-Anness III (I) sa (III), u l-Anness IV (1) jinsab li hu aktar minn 5 % madankollu anqas minn 30 % taħt il-kwantitajiet minimi stabbiliti, sa 1,5 % tal-garanzija għall-proċessar riferita fl-Artikolu 18(2) għandu jiġi ssekwestrat jew l-għajnuna għandha tiġi mnaqqsa b’1,5 % għal kull punt perċentwali taħt il-kwantitajiet minimi stabbiliti.
Id-disposizzjonijiet stabbiliti fl-ewwel subparagrafu ma għandhomx jiġu applikati fil-każ tat-traċċjaturi organolettiċi jekk il-prodotti riferiti fil-(a) tal-punti I sa V fl-Anness II, fil-(a) tal-punti I sa III fl-Anness III u fl-Anness IV (1) (a) jiġu miżjuda f’dawk il-kwantitajiet hekk illi t-togħma jew il-kulur tagħhom jistgħu jiġu nnotati sa’ l-istadju ta’ l-inkorporazzjoni fil-prodotti finali kif riferit fl-Artikolu 4 jew, meta japplika, fil-prodotti intermedji kif riferit fl-Artikolu 8.
3. Il-korp kompetenti nnominat mill-Istati Membri interessati għandhom jiżguraw illi l-ħtiġiet rigward il-kompożizzjoni u l-karatteristiċi, b’mod partikolari l-grad tas-safa, tal-prodotti ddikjarati fl-Annessi II, III u IV jkunu ġew imħarsa.
Artikolu 7
1. Jekk il-fabbrikazzjoni tal-butir ikkonċentrat, biż-żieda tat-traċċjaturi jew mingħajrhom, jew iż-żieda tat-traċċjaturi mal-butir jew mal-krema, skond il-każ, u l-inkorporazzjoni fil-prodotti finali jew, meta japplika, fil-prodotti intermedji kif riferit fl-Artikolu 8, jitwettqu f’postijiet differenti, allura l-butir ikkonċentrat, il-butir jew il-krema għandhom jitqiegħdu f’pakketti ssiġillati li jiżnu mhux anqas minn 10 kilogrammi netti għall-butir ikkonċentrat jew il-butir, mingħajr preġudizzju għal kull subimballagġ, u mhux anqas minn 25 kilogrammi netti għall-krema.
Il-butir ikkonċentrat u l-krema jistgħu wkoll jiġu ttrasportati f’tankijiet jew f’kontenituri. Qabel l-inkorporazzjoni fil-prodotti finali, il-butir ikkonċentrat jista’ jiġi ppakkjat mill-ġdid f’pakketti ssiġillati kif ipprovdut f’dan l-Artikolu fi stabbiliment approvat għal dan l-iskop skond l-Artikolu 10.
2. Il-pakketti għandhom iġorru f’karattri li jidhru u jinqraw biċ-ċar, indikazzjoni ta’ dan ir-Regolament u l-użu maħsub (il-formola A jew il-formola B), referenza għan-numru tal-proċedura tat-tfigħ ta’ l-offerti (jista’ jintuża kodiċi), li jridu jkunu indikati fuq il-pakketti oriġinali, sabiex il-korp kompetenti jkun jista’ jivverifika l-konformità mat-temma taż-żmien stabbilita għall-inkorporazzjoni, u:
(a) għall-butir ikkonċentrat, waħda jew aktar mill-marki riferiti fl-Anness V (1) (a). Jekk ikunu ġew miżjuda t-traċċjaturi fil-butir ikkonċentrat, għandu jiġi miżjud il-kliem "li miegħu żdiedu t-traċċjaturi";
(b) għall-butir li miegħu ġew miżjuda t-traċċjaturi, marka jew aktar riferiti fl-Anness V (1) (b);
(ċ) għall-krema li fiha jkunu diġà ġew miżjuda t-traċċjaturi, marka jew aktar riferiti fl-Anness V (1) (ċ).
Artikolu 8
1. Meta l-butir jew il-butir ikkonċentrat, bit-traċċjaturi miżjuda jew mingħajrhom, jiġu inkorporati fi stadju intermedju fil-prodotti għajr il-prodotti finali u fi stabbiliment ieħor għajr dak tal-proċessar finali, għandhom japplikaw il-kondizzjonijiet stabbiliti fil-paragrafi 2 sa 5.
2. Skond l-Artikolu 10, l-approvazzjoni lill-istabbiliment tal-proċessar u tal-prodotti intermedji għandha tingħata, jew tiġi rrifjutata, fuq il-bażi ta’ applikazzjoni li tispeċifika, b’mod partikolari, il-kompożizzjoni u l-kontenut tal-grass tal-butir fil-prodotti ffabbrikati u li juru illi l-inkorporazzjoni f’dawn il-prodotti intermedji hija ġġustifikata għall-fabbrikazzjoni ta’ wieħed mill-prodotti finali.
Il-lista ta’ l-istabbilimenti tal-proċessar finali jew, fin-nuqqas tagħha, il-lista ta’ l-ewwel destinatarji fl-Istat Membru u, meta tapplika, il-lista ta’ l-ewwel destinatarji fi Stati Membri oħra, għandhom jintbagħtu lill-awtorità kompetenti flimkien ma’ l-applikazzjoni għall-approvazzjoni.
Il-lista ta’ l-aħħar għandha tingħata lill-Istati Membri l-oħra interessati mill-awtorità kompetenti ta’ kull Stat Membru. Dawn il-listi għandhom jiġu aġġornati skond id-disposizzjonijiet stabbiliti mill-Istat Membru li jagħti l-approvazzjoni.
3. Billi l-possessur riferit fl-Artikolu 10(2)(ċ) huwa stabbiliment tal-bejgħ mill-ġdid, dan ta’ l-aħħar għandu jindaħal skond il-kondizzjonijiet tal-kuntratt tal-bejgħ:
(a) li jżomm il-kontijiet li juru, għal kull kunsinja, l-isem/ismijiet u l-indirizz/i ta’ l-istabbiliment/i tal-proċessar finali jew, fin-nuqqas ta’ dan, ta’ l-ewwel destinatarji fl-Istat Membru u, meta japplika, ta’ l-ewwel destinatarji fl-Istati Membri l-oħra, flimkien mal-kwantitajiet korrespondenti mibjugħa;
(b) li jiżgura illi jiġu mħarsa l-Artikoli 11 u 23 (4).
4. L-awtorità kompetenti għandha tissoġġetta lill-istabbilimenti tal-proċessar intermedju riferiti fil-paragrafu 2 għall-miżuri tal-kontroll ipprovduti fl-Artikolu 23(3).
5. Mingħajr preġudizzju għal kull subpakkettjar, il-prodotti intermedji għandhom jitqiegħdu f’pakketti ssiġillati li jiżnu mhux anqas minn 10 kilogrammi netti jew għandhom jiġu ttrasporati f’tankijiet jew f’kontenituri. Madankollu, il-prodotti ta’ densità baxxa bħall-prodotti magħmula ragħwa jistgħu jitqiegħdu f’pakketti ssiġillati li jiżnu mhux anqas minn ħames kilogrammi netti mingħajr preġudizzju għal kull subimballagġ.
Il-pakketti għandhom iġorru, b’żieda ma’ l-użu maħsub għalihom (il-formola A jew il-formola B) u, meta japplika, il-kliem "li fihom ġew miżjuda t-traċċjaturi", marka jew aktar riferiti fl-Anness V (2) u, fil-każ tal-prodotti riferiti fl-Artikolu 9(a), referenza għall-proċedura tat-tfigħ ta’ l-offerti (tista’ tintuża kodiċi) sabiex il-korp kompetenti jkun jista’ jivverifika l-konformità mad-data stabbilita għall-inkorporazzjoni.
Artikolu 9
Il-prodotti intermedji riferiti fl-Artikolu 8 għandhom, mingħajr preġudizzju għall-Artikolu 4, ikunu prodotti oħra għajr dawk li jidħlu fil-kodiċi tan-NM bin-numri 0401 sa 0406.
Madankollu,
(a) il-prodotti li jidħlu fis-subintestatura 04051030 b’kontenut ta’ grass tal-butir ta’ mhux anqas minn 82 % fabbrikati esklussivament minn butir ikkonċentrat kif referit fl-Artikolu 1(2)(b), mingħajr preġudizzju għaż-żieda tal-krema, fi stabbiliment approvat għal dan l-effett skond l-Artikolu 10, għandhom jiġu kkunsidrati bħala prodotti intermedji bil-kondizzjoni li t-traċċjaturi riferiti fl-Artikolu 6(1) jkunu ġew miżjuda magħhom. F’dan il-każ, il-prezz minimu tal-bejgħ imħallas u l-ammont massimu ta’ l-għajnuna konċessa għandhom jikkorrispondu rispettivament mal-prezz minimu tal-bejgħ u l-ammont massimu ta’ l-għajnuna ffissati skond l-Artikolu 18 rigward il-butir bit-traċċjaturi b’kontenut ta’ grass ta’ 82 %;
(b) it-taħlitiet riferiti fl-Anness VI ma għandhomx jiġu kkunsidrati bħala prodotti intermedji.
Artikolu 10
1. Il-fabbrikazzjoni tal-butir ikkonċentrat riferit fl-Artikolu 1(2)(b), il-proċessar tal-butir f’butir ikkonċentrat riferit fl-Artikolu 5, iż-żieda tat-traċċjaturi riferiti fl-Artikolu 6, il-pakkettjar mill-ġdid tal-butir ikkonċentrat riferit fit-tieni subparagrafu ta’ l-Artikolu 7(1), l-inkorporazzjoni fil-prodotti intermedji riferiti fl-Artikolu 8 u, meta japplika l-Artikolu 3(b), l-inkorporazzjoni tal-butir, tal-butir ikkonċentrat, tal-prodotti intermedji u tal-krema fi prodotti finali għandhom isiru fi stabbilimenti approvati.
2. L-istabbilimenti għandhom jiġu approvati biss bil-kondizzjoni li:
(a) jippossjedu impjant tekniku xieraq, kapaċi li jipproċessa jew jinkorpora mill-anqas ħames tunnellati metriċi ta’ butir fix-xahar jew l-ekwivalenti f’butir ikkonċentrat jew fi krema, jew, fejn approprjat, prodotti intermedji;
(b) jippossjedu fond li jgħin kull ħażna ta’ grass li mhix tal-butir li tinżamm separata u identifikata;
(ċ) jindaħlu sabiex iżommu reġistri permanenti li juru l-kwantitajiet, il-kompożizzjoni u l-oriġini tal-grass użat u l-kwantitajiet, il-kompożizzjoni u l-kontenut tal-grass tal-butir fil-prodotti miksuba, u, għajr għall-istabbilimenti li jqiegħdu fis-suq il-prodotti finali fl-istadju tal-bejgħ bl-imnut, id-data li fiha l-prodotti jħallu lill-istabbiliment u l-ismijiet u l-indirizzi tal-pussessuri tagħom, appoġġjati b’referenzi dwar l-ordnijiet u l-fatturi tal-kunsinni;
(d) jindaħlu sabiex jibagħtu l-programm tal-fabbrikazzjoni dwar kull offerta kif iddefinit fl-Artikolu 16 lill-aġenzija risponsabbli mill-ispezzjon kif referit fl-Artikolu 23, skond ir-regolamenti ddettaljati stabbiliti mill-Istat Membru interessat. Madankollu, meta l-aġenzija kompetenti tiddeċiedi, b’riżultat ta’ l-ispezzjonijiet riferiti fl-Artikolu 23, li twettaq kontrolli intensivi mill-inqas darba fix-xahar, l-Istati Membri jistgħu jaċċettaw il-programmi tal-fabbrikazzjoni li ma jġorrux referenza għall-offerta;
(e) jindaħlu sabiex jgħaddu lill-korp kompetenti l-informazzjoni li tirrigwardahom kif riferit fl-Annessi IX sa XIII, skond ir-regolamenti ddettaljati li jridu jiġu stabbiliti minn kull wieħed mill-Istati Membri.
3. L-istabbilimenti li jipproċessaw prodotti differenti li jattiraw l-għajnuna jew it-tnaqqis tal-prezz skond l-iskemi differenti tal-Komunità, iridu jimpenjaw ruħhom ukoll li:
(a) jżommu separatament ir-reġistri riferiti fil-paragrafu 2 (ċ),
(b) jiproċessaw il-prodotti msemmija suċċessivament. Madankollu, fuq it-talba tal-parti interessata, l-Istati Membri jisgħu jirrinunzjaw għal dan l-obbligu jekk stabbiliment jippossjedi fond li jiżgura s-separazzjoni u l-identifikazzjoni xierqa ta’ kull ħażna tal-butir inkwistjoni.
4. Għandhom jinħarġu approvazzjonijiet separati li jġorru n-numru tas-serje mill-Istati Membri li fit-territorju tagħhom jitwettaq dan li ġej:
(a) il-fabbrikazzjoni tal-butir ikkonċentrat;
(b) iż-żieda tat-traċċjaturi mal-butir jew mal-krema;
(ċ) l-inkorporazzjoni fil-prodotti intermedji;
(d) fejn japplika l-Artikolu 3(b), l-inkorporazzjoni fil-prodotti finali.
5. Approvazzjoni għandha tiġi rtirata kull meta ma jibqgħux jiġu mwettqa l-pre-kondizzjonijiet iddikjarati fil-paragrafu 2 (a) u (b). Fuq it-talba ta’ l-istabbiliment interessat, l-approvazzjoni tista tingħata mill-ġdid wara perjodu minimu taż-żmien ta’ sitt xhur, wara spezzjon iddettaljat.
Jekk stabbiliment jinsab li ma jkunx ikkonforma ma’ wieħed mill-impenji tiegħu kif riferit fil-paragrafu 2 (ċ) u (d) jew kull obbligu ieħor li joħroġ minn dan ir-Regolament, allura, għajr għall-każijiet ta’ forza maġġuri, l-approvazzjoni għandha tiġi sospiża għal perjodu taż-żmien ta’ minn xahar sa sena, skond il-gravità ta’ l-irregolarità. L-Istati Membri jistgħu jiddeċiedu li ma jimponux din is-sospensjoni jekk jiġi stabbilit illi l-irregolarità ma saritx deliberatament jew minħabba negliġenza serja u li l-konsegwenzi tagħha huma marġinali.
Artikolu 11
Il-prodotti riferiti fl-Artikolu 1 għandhom jiġu pproċessati u inkorporati fil-prodotti finali fil-Komunità fi żmien sitt xhur wara x-xahar tad-data ta’ l-għeluq tas-sottomissjonijet ta’ l-offerti bi tweġiba għas-sejħa individwali għall-offerti kif iffissata skond l-Artikolu 14(2).
L-Artikolu 12
1. Dawk li jiksbu b’suċċess is-sejħa għall-offerti għandhom:
(a) iwettqu jew iqabbdu lil min iwettaq f’isimhom u bl-ispejjeż għalihom ix-xogħlijiet li għandhom x’jaqsmu mal-fabbrikazzjoni tal-butir ikkonċentrat u ż-żieda tat-traċċjaturi;
(b) iżommu l-kontijiet li juru, għal kull kunsinja, l-ismijiet u l-indirizzi tax-xerrejja u l-kwantitajiet korrispondenti, fejn jispeċifikaw l-użu maħsub tagħhom (il-formola A jew il-formola B) kif ukoll it-temma taż-żmien għall-inkorporazzjoni riferita fl-Artikolu 11 jew in-numru tal-proċedura tat-tfigħ ta’ l-offerti li tista’ tkun f’kodiċi. Meta min jikseb b’suċċess l-offerta jipproċessa prodotti differenti li jiġbdu l-għajnuna jew tnaqqis fil-prezz ta’ l-iskemi differenti tal-Komunità, iridu jinżammu kontijiet separati għal kull skema;
(ċ) jinkludu f’kull kuntratt tal-bejgħ:
(i) fil-każ tal-fabbrikazzjoni tal-prodotti intermedji, l-obbligu li jħarsu l-Artikoli 8 u 9;
(ii) l-obbligu li jħarsu, fejn xieraq, l-impenn riferit fl-Artikolu 3(b);
(iii) l-obbligu dwar l-inkorporazzjoni fil-prodotti finali, li jispeċifikaw l-użu maħsub għalihom (il-formola A jew il-formula B), fil-perjodu taż-żmien riferit fl-Artikolu 11;
(iv) meta japplika, l-obbligu li jżommu l-kontijiet kif riferit fil-punt (b);
(v) l-obbligu li jħarsu l-Artikolu 10;
(vi) l-obbligu li jżommu r-reġistri riferiti fl-Artikolu 10(2)(ċ) meta l-prodotti li jkun fihom it-traċċjaturi jiġu inkorporati fil-prodotti finali;
(vii) l-obbligu fuq il-kuntrattur li jibgħat l-informazzjoni li tirrigwardahom kif riferit fl-Annessi IX sa XIII lill-korp kompetenti, skond ir-regoli ddettaljati li jridu jiġu stabbiliti minn kull Stat Membru;
(viii) meta japplika, l-obbligu li jipprovdu l-programm tal-fabbrikazzjoni.
2. Dawk li jiksbu l-offerti b’suċċess li jiffabbrikaw il-prodotti finali jridu jżommu ir-reġistri riferiti fl-Artikolu 10(2)(ċ) u li jibagħtu l-programmi tagħhom tal-fabbrikazzjoni skond l-Artikolu 10(2)(d).
KAPITOLU III
Il-proċeduri dwar it-tfigħ ta’ l-offerti
Artikolu 13
1. Għandu jiġi ppubblikat avviż għal sejħa permanenti għall-offerti fil-Ġurnal Uffiċjali tal-Komunitajiet Ewropej mill-inqas tmint ijiem qabel l-ewwel data ta’ l-għeluq għas-sottomissjoni ta’ l-offerti.
2. L-aġenzija kompetenti ta’ l-intervent għandha toħroġ kull avviż għas-sejħa għall-offerta, fejn tindika b’mod partikolari d-data ta’ l-għeluq u l-indirizz fejn għandhom jiġu ssottomessi l-offerti.
L-aġenzija ta’ l-intervent għandha tispeċifika wkoll, għall-ħażniet tal-butir li żżomm:
(a) il-lokazzjoni ta’ l-imħażen tal-friża fejn jinżamm il-butir maħsub għall-bejgħ. L-imħażen li jaħżnu l-eqdem butir biss għandhom jiġu elenkati.
(b) il-kwantità tal-butir ta’ l-intervent għall-bejgħ f’kull maħżen.
Artikolu 14
1. Matul il-perjodu taż-żmien tal-validità tas-sejħa permanenti għall-offerti, l-aġenziji ta’ l-intervent għandhom joħorġu sejħiet individwali għall-offerti.
2. Il-perjodu taż-żmien għas-sottomissjoni ta’ l-offerti bi tweġiba għal kull sejħa individwali għandha tiskadi f’nofsinhar (ħin ta’ Brussel) ta’ kull tieni u raba’ nhar ta’ Tlieta tax-xahar, għajr għar-raba’ nhar ta’ Tlieta ta’ Diċembru. Jekk in-nhar ta’ Tlieta jkun festa pubblika, il-perjodu taż-żmien għandu jiskadi f’nofsinhar (ħin ta’ Brussel) fil-jum tax-xogħol ta’ qabel.
Artikolu 15
1. L-aġenziji ta’ l-intervent għandhom jagħmlu disponibbli fuq it-talba ta’ dawk li prospettivament ikunu sejrin jitfgħu l-offerti lista aġġornata kif ipprovdut fl-Artikolu 13(2)(a) dwar l-imħażen tal-friża fejn ikun maħżun l-eqdem butir li jkun qiegħed jiġi mogħti għall-offerta u l-kwantitajiet korrispondenti. L-aġenziji ta’ l-intervent għandhom jippubblikaw ukoll listi aġġornati f’intervalli regolari taż-żmien, f’għamla approprjata li trid tiġi speċifikata fl-avviżi tas-sejħa għall-offerti pprovduti fl-Artikolu 13(2). L-aġenziji ta’ l-intervent għandhom jgħarrfu lill-Kummissjoni, meta jkunu qegħdin jittrasmettulha l-offerti, bil-kwantitajiet tal-butir disponibbli għall-bejgħ.
2. L-aġenziji ta’ l-intervent għandhom jieħdu l-passi meħtieġa sabiex jgħinu lil dawk li prospettivament ikunu sejrin jitfgħu l-offerti sabiex jeżaminaw kampjuni tal-butir għall-bejgħ, bl-ispejjeż għalihom, qabel jitfgħu l-offerta.
Artikolu 16
1. L-offerti għandhom jiġu ssottomessi bil-miktub jew bil-posta rreġistrata jew billi jitwasslu bl-idejn lill-aġenzija ta’ l-intervent fuq prova tar-riċevuta jew b’kull mezz ieħor ta’ telekommunikazzjoni bil-miktub.
L-offerti li għandhom x’jaqsmu mal-bejgħ tal-butir ta’ l-intervent għandhom jiġu ssottomessi lill-aġenzija ta’ l-intervent li żżomm il-butir.
L-offerti li għandhom x’jaqsmu ma’ l-għotja ta’ l-għajnuna għandhom jiġu ssottomessi:
(a) meta japplika l-Artikolu 3(a), lill-aġenzija ta’ l-intervent ta’ l-Istat Membru li fit-territorju tiegħu jkunu sejrin jiżdiedu t-traċċjaturi;
(b) meta japplika l-Artikolu 3(b), lill-aġenzija ta’ l-intervent ta’ l-Istat Membru li fit-territorju tiegħu jitwettaq l-ewwel mix-xogħlijiet li ġejjin:
(i) il-fabbrikazzjoni tal-butir ikkonċentrat, jew
(ii) l-inkorporazzjoni tal-butir fil-prodotti intermedji, jew
(iii) l-inkorporazzjoni tal-butir u l-krema fil-prodotti finali.
2. L-offerti li għandhom x’jaqsmu mal-bejgħ tal-butir għandhom jiddikjaraw:
(a) l-isem u l-indirizz ta’ min jitfa’ l-offerta;
(b) il-kwantità applikata għaliha;
(ċ) l-użu maħsub għall-butir (il-formola A jew il-formola B), il-proċedura ta’ l-inkorporazzjoni magħżula filwaqt li jitqiesu d-disposizzjonijiet rilevanti ta’ l-Artikolu 3 u, meta japplika, il-fabbrikazzjoni tal-prodotti intermedji riferiti fl-Artikolu 9(a);
(d) il-prezz offrut għal kull 100 kilogramma ta’ butir, li ma jinkludix it-taxxi interni, ex maħżen tal-friża, espress f’ ecus għal kull 100 kilogramma ta’ krema, butir jew butir ikkonċentrat, f’ ecus;
(e) meta approprjat, l-Istat Membru li fit-territorju tiegħu jrid jiġi inkorporat il-butir fil-prodotti finali jew ipproċessat f’butir ikkonċentrat, it-traċċjaturi li jridu jiġu miżjuda fil-butir jew il-prodotti intermedji li jridu jiġu ffabbrikati;
(f) meta approprjat, il-maħżen tal-friża li fih jinżamm il-butir u, b’għażla, maħżen alternattiv.
3. L-offerti għall-konċessjoni ta’ l-għajnuna għandhom jiddikjaraw:
(a) l-isem u l-indirizz ta’ min jitfa’ l-offerta;
(b) il-kwantità tal-krema, tal-butir jew tal-butir ikkonċentrat li għalihom intalbet l-għajnuna, u fil-każ tal-butir, il-kontenut tal-grass;
(ċ) l-użu maħsub għall-butir (il-formola A jew il-formola B), il-proċedura magħżula għall-inkorporazzjoni filwaqt li jitqiesu d-disposizzjonijiet rilevanti ta’ l-Artikolu 3 u, meta tapplika, il-fabbrikazzjoni tal-prodotti intermedji riferiti fl-Artikolu 9(a);
(d) l-ammont propost ta’ l-għajnuna espress f’ ecus għal kull 100 kilogramma ta’ krema, butir jew butir ikkonċentrat, filwaqt li ma jingħata każ ta’ l-ebda traċċjaturi.
4. L-offerti għandhom ikunu validi biss jekk:
(a) ikollhom x’jaqsmu ma’ prodott wieħed (il-butir ta’ l-intervent, il-krema jew il-butir jew il-butir ikkonċentrat), b’kontenut ta’ grass fil-każ tal-butir (82 % jew aktar, jew anqas minn 82 %), maħsub għall-istess użu (il-formola A jew il-formola B) u bla ħsara għall-istess proċedura ta’ inkorporazzjoni (sewwa jekk iridu jiżdiedu t-traċċjaturi u sewwa jekk le);
(b) li għandhom x’jaqsmu ma’ mill-inqas ħames tunnellati metriċi ta’ butir jew tnax-il tunnellata metrika ta’ krema jew erba’ tunnellati metriċi ta’ butir ikkonċentrat. Jekk, madankollu, il-kwantità disponibbli f’maħżen tkun inqas, din il-kwantità disponibbli għandha tikkostitwixxi l-kwantità minima għall-offerta;
(ċ) akkumpanjati mill-impenn riferit fl-ewwel sentenza ta’ l-Artikolu 3 u, meta approprjat, l-impenn riferit fl-Artikolu 3(b);
(d) mingħajr preġudizzju għall-Artikolu 18(4), dawk li jitfgħu l-offerti jridu jinkludu dikjarazzjoni bl-effett li jaċċettaw li jirrinunzjaw għal kull pretensjoni rigward il-kwalità u l-karatteristiċi tal-butir li jkunu rebħu bl-offerta;
(e) tiġi pprovduta prova qabel ma jiskadi l-perjodu taż-żmien stabbilit għas-sottomissjoni ta’ l-offerti illi min jitfa’ l-offerta jkun iddepożita l-garanzija dwar l-offerta kif riferit fl-Artikolu 17(1) għas-sejħa għall-offerti individwali rilevanti;
L-impenji u d-dikjarazzjonijiet riferiti fil-punti (ċ) u (d) ta’ l-ewwel subparagrafu li jkunu ntbagħtu inizjalment lill-aġenzija ta’ l-intervent għandhom jiġu mġedda taċitament għall-offerti sossegwenti sakemm dan l-arranġament jiġi mitmum espressament minn min jitfa’ l-offerta jew mill-aġenzija ta’ l-intervent, bil-kondizzjoni li:
(a) l-offerta oriġinali tiddikjara illi min jitfa’ l-offerta jixtieq li jiġi applikat dan is-subparagrafu;
(b) l-offerti sussegwenti jirreferu għal dan is-subparagrafu u għad-data ta’ l-offerta oriġinali.
5. L-ebda offerta ma tista’ tiġi rtirata wara d-data ta’ l-għeluq kif speċifikat fl-Artikolu 14(2) għas-sejħa speċifika għall-offerti interessati.
Artikolu 17
1. Iż-żamma ta’ l-offerta wara d-data ta’ l-għeluq għas-sottomissjoni ta’ l-offerti u, meta approprjat,
(a) għall-butir ta’ l-intervent, id-depożitu ta’ garanzija għall-proċessar riferita fl-Artikolu 18(2) u l-ħlas tal-prezz fil-perjodu taż-żmien iffissat fl-Artikolu 20(2);
(b) għall-prodotti riferiti fl-Artikolu 1(2) meta japplika l-Artikolu 3(a), id-depożitu ta’ garanzija għall-proċessar kif riferit fl-Artikolu 18(2) jew, meta japplika s-subparagrafu ta’ l-Artikolu 22(3), l-inkorporazzjoni fil-prodotti finali;
(ċ) għall-prodotti riferiti fl-Artikolu 1(2), meta japplika l-Artikolu 3(b), l-inkorporazzjoni fil-prodotti finali,
għandhom jikkostitwixxu l-ħtiġiet primarji, li rigward it-twettiq tagħhom għandha tiġi ddepożitata garanzija ta’ 180 ECU għal kull tunnellata metrika.
2. Il-garanziji rigward l-offerti għandhom jiġu ddepożitati fl-Istat Membru li fih tkun ġiet isottomessa l-offerta.
Madankollu, jekk l-offerta tiddikjara, skond l-Artikolu 16(2)(e), illi l-inkorporazzjoni fil-prodotti finali jew, meta approprjat, il-fabbrikazzjoni tal-butir ikkonċentrat jew ż-żieda tat-traċċjaturi fil-butir, jew li l-fabbrikazzjoni tal-prodotti intermedji jridu jsiru fi Stat Membru ieħor għajr l-Istat Membru li fih tkun ġiet issottomessa l-offerta, il-garanzija għandha tiġi ddepożitata għand l-awtorità kompetenti nnominata mill-Istat Membru l-ieħor, li għandha toħroġ lil min ikun tefa’ l-offerta l-prova riferita fl-Artikolu 16(4)(e). F’dawn il-każijiet, l-aġenzija ta’ l-intervent għandha tgħarraf lill-awtorità kompetenti ta’ l-Istat Membru l-ieħor dwar iċ-ċirkustanzi li jintitolaw ir-rilaxx jew is-sekwestru tal-garanzija.
Artikolu 18
1. Għandu jiġi ffissat prezz minimu għall-bejgħ tal-butir ta’ l-intervent u għandha tiġi ffissata l-għajnuna massima għall-krema, il-butir jew il-butir ikkonċentrat fid-dawl ta’ l-offerti rċevuti bi tweġiba għal kull sejħa għall-offerti individwali u skond il-proċedura stabbilita fl-Artikolu 30 tar-Regolament (KEE) Nru 804/68. Il-prezz jew l-għajnuna hekk iffissati jistgħu jvarjaw skond:
(a) l-użu maħsub (il-formola A jew il-formola B),
(b) il-kontentut tal-grass fil-butir,
(ċ) il-proċedura ta’ l-inkorporazzjoni li trid tiġi segwita skond l-Artikolu 3.
Skond il-proċedura ddefinita fl-Artikolu 30 tar-Regolament (KEE) Nru 804/68, tista’ tittieħed id-deċiżjoni li ma tiġi assenjata l-ebda offerta rigward is-sejħa għall-offerti.
2. Fl-istess waqt li jiġi/u ffissat/i l-prezz/ijiet minimu/i tal-bejgħ jew l-ammont/i massimu/i tal-għajnuna u skond il-proċedura ddefinita fl-Artikolu 30 tar-Regolament (KEE) Nru 804/68, l-ammont/i tal-garanzija għall-proċessar għandhom jiġu ffissati għal kull 100 kilogramm b’referenza jew għad-differenza bejn il-prezz tal-butir ta’ l-intervent u l-prezzijiet minimi ffissati jew għall-ammonti tal-għajnuna.
L-iskop tal-garanzija għall-proċessar għandu jkun sabiex jiġi żgurat it-twettiq tal-ħtiġiet primarji li jirrigwardaw jew:
(a) il-butir ta’ l-intervent:
(i) il-proċessar tal-butir f’butir ikkonċentrat skond l-Artikolu 5 u ż-żieda tat-traċċjaturi, meta approprjat, jew ż-żieda tat-traċċjaturi fil-butir,
u
(ii) l-inkorporazzjoni tal-butir jew tal-butir ikkonċentrat, li fihom ikunu ġew miżjuda t-traċċjaturi jew le, fil-prodotti finali; jew,
(b) għall-prodotti riferiti fl-Artikolu 1(2), meta japplika l-Artikolu 3(a), l-inkorporazzjoni fil-prodotti finali.
3. Il-prova meħtieġa għall-iskop tar-rilaxx tal-garanzija għall-proċessar riferita fil-paragrafu 2 għandha tiġi prodotta lill-aġenzija kompetenti nnominata mill-Istat Membru fi żmien 12-il xahar mill-għeluq tal-perjodu taż-żmien stabbilit fl-Artikolu 11.
Fejn il-limiti taż-żmien stabbiliti fl-Artikolu 11 jinqabżu b’inqas minn total ta’ 60 jum, il-garanzija għall-proċessar tiġi ssekwestrata bir-rata ta’ 4 ECU għal kull tunnellata metrika kuljum. Fit-tmiem ta’ dan il-perjodu taż-żmien, għandu japplika l-Artikolu 23 tar-Regolament tal-Kummissjoni (KEE) Nru 2220/85 [10] rigward l-ammont li jifdal.
4. Fejn il-ħtiġiet primarji riferiti fil-paragrafu 2 (a) ma jiġux imħarsa fil-limitu taż-żmien stabbilit fl-Artikolu 11 minħabba li l-butir ta’ l-intervent jinstab li mhux tajjeb għall-konsum, kull garanzija għall-proċessar għandha madankollu tiġi rrilaxxjata, bil-qbil tal-Kummissjoni, ġaladarba tkun ittieħdet l-azzjoni approprjata taħt is-sorveljanza ta’ l-awtorijajiet ta’ l-Istat Membru interessat.
Artikolu 19
1. L-offerti ma għandhomx jiġu milqugħa jekk il-prezz offrut ikun inqas mill-prezz minimu jew jekk l-ammont ta’ l-għajnuna proposta jaqbeż l-ammont massimu ta’ l-għajnuna ffissata, filwaqt li jitqiesu l-użu maħsub, il-kontenut tal-grass tal-butir fil-kwistjoni u l-proċedura ta’ l-inkorporazzjoni.
2. Mingħajr preġudizzju għall-Paragrafu 1, għandhom jiksbu l-offerta b’suċċess dawk li jitfgħu l-ogħla offerta.
L-aġenzija kompetenti ta’ l-intervent għandha tbiegħ il-butir ta’ l-intervent fuq il-bażi tad-data li fiha jkun daħal fil-maħżen, billi tibda mill-eqdem butir fost il-kwantità totali disponibbli, jew, meta japplika, il-kwantità disponibbli li tinsab fil-maħżen/imħażen tal-friża nnominat/i mill-operatur.
3. Skond il-proċedura tal-bejgħ, jekk il-kwantità disponibbli fil-maħżen inkwistjoni ma tkunx ġiet eżawrita, il-kuntratti għall-kwantitajiet li jkun fadal għandhom jingħataw lil dawk l-oħra li jkunu tefgħu l-offerti, billi jinbdew dawk bl-ogħla prezz. Fejn il-kwantità li tifdal tkun ta’ tunnellata metrika jew anqas, il-kwantità għandha tiġi offerta lil min ikun jirbaħ il-kuntratt fuq l-istess kondizzjonijiet tal-kwantitajiet diġà mirbuħa minnhom.
Meta l-aċċettazzjoni ta’ offerta tirriżulta illi jingħata kuntratt għal aktar butir milli jkun disponibbli fil-maħżen tal-friża fil-kwistjoni, il-kuntratt għandu jingħata lil min ikun rebaħ l-offerta għall-kwantità disponibbli biss. Madankollu, minkejja l-Artikolu 16(2)(f), l-aġenzija ta’ l-intervent għandha tinnomina aktar imħażen li minnhom tista’ tintlaħaq il-kwantità speċifikata.
Meta, rigward maħżen wieħed tal-friża, l-aċċettazzjoni ta’ żewġ offerti jew aktar li joffru l-istess prezzijiet bl-istess użu maħsub għall-butir, l-istess kontenut ta’ grass u l-istess metodu ta’ inkorporazzjoni dan iwassal li jintrebħu kuntratti għal kwantità akbar milli disponibbli, il-kuntratti għandhom jingħataw billi tiġi mqassma l-kwantità disponibbli fil-proporzjon għall-kwantitajiet li għalihom ikunu ntefgħu l-offerti. Madankollu, jekk dan it-taqsim iwassal għall-għotja ta’ kwantitajiet ta’ inqas minn ħames tunnellati metriċi, il-kuntratt jingħata billi tittella’ x-xorti.
4. Id-drittijiet u l-obbligi li joħorġu rigward is-sejħa għall-offerti ma jistgħux jiġu ttrasferiti.
KAPITOLU IV
Il-bejgħ tal-butir mill-intervent bil-proċedura ta’ l-offerti.
Artikolu 20
1. Dawk kollha li jitfgħu offerta għandhom jiġu nnotifikati minnufih mill-aġenzija kompetenti ta’ l-intervent bir-riżultat tal-parteċipazzjoni tagħhom fis-sejħa individwali għall-offerti.
2. Qabel ma jitneħħa l-butir u fil-perjodu taż-żmien speċifikat fl-Artikolu 21(2), dawk li jirbħu l-offerti għandhom iħallsu ammont lill-aġenzija ta’ l-intervent li jikkorrispondi ma’ l-offerta tagħhom għall-kwantità li jaħsbu li joħorġu mill-ħażna u għandom jiddepożitaw garanzija għall-proċessar kif riferit fl-Artikolu 18(2).
3. Għajr fil-każijiet ta’ forza maġġuri, jekk min jirbaħ l-offerta ma jkunx ħallas il-pagament riferit fil-paragrafu 2 fil-perjodu taż-żmien speċifikat, il-garanzija riferita fl-Artikolu 17(1) tiġi ssekwestrata u l-bejgħ tal-kwantitajiet li jkun fadal għandu jiġi mħassar.
Artikolu 21
1. Meta l-ammont riferit fl-Artikolu 20(2) ikun tħallas u l-ġaranzija riferita fl-Artikolu 18(2) tkun ġiet iddepożitata, l-aġenzija ta’ l-intervent għandha toħroġ mandat għat-tneħħija li tindika:
(a) il-kwantità li tissodisfa l-kondizzjonijiet riferiti hawn fuq u l-offerta li għandha x’taqsam magħha, identifikati bin-numru tas-serje;
(b) il-maħżen tal-friża fejn tkun maħżuna;
(ċ) l-aħħar data għat-tneħħija tal-butir;
(d) l-aħħar data għall-inkorporazzjoni fil-prodotti finali;
(e) il-proċedura magħżula ta’ l-inkorporazzjoni, filwaqt li jitqiesu l-Artikolu 3,
u l-użu maħsub (il-formola A jew il-formola B).
2. Dawk li jirbħu l-offerti għandhom ineħħu l-butir ta’ l-offerta fi żmien 45 jum mid-data ta’ l-għeluq tas-sottomissjoni ta’ l-offerti. It-tneħħija tista’ ssir biċċa biċċa.
Jekk il-ħlas riferit fl-Artikolu 20(2) ikun sar, iżda l-butir ma jkunx tneħħa fil-perjodu taż-żmien riferit hawn fuq, ix-xerrej għandu jġorr l-ispejjeż u r-riskju li jaħżen il-butir b’effett mill-għada tal-jum riferit fil-paragrafu 1 (ċ).
3. Il-butir għandu jingħata mill-aġenzija ta’ l-intervent f’pakketti li jġorru indikazzjoni ċara u leġibbli ta’ dan ir-Regolament, ta’ l-użu maħsub (il-formola A jew il-formola B) u tal-proċedura ta’ l-inkorporazzjoni magħżula wara li jiġu kkunsidrati d-disposizzjonijiet rilevanti ta’ l-Artikolu 3.
Il-butir għandu jibqa’ fil-pakketti oriġinali tiegħu sakemm tibda l-proċedura ta’ l-inkorporazzjoni skond l-Artikolu 3.
4. Għal raġunijiet kummerċjali imperattivi u ssostanzjati kif mistħoqq, bidla fl-użu maħsub jew fil-metodu ta’ l-inkorporazzjoni tal-kwantità kollha ta’ l-offerta kif riferit fl-Artikolu 16, qabel iż-żieda tat-traċċjaturi meta japplika l-Artikolu 3(a), għandha tiġi awtorizzata mill-aġenzija ta’ l-intervent, taħt is-sorveljanza tagħha u skond dan ir-Regolament.
Madankollu, meta l-prezz minimu tal-bejgħ jew il-livell massimu ta’ l-għajnuna riferita fl-Artikolu 18(1), skond il-każ, ikunu identiċi għall-formola A u l-formola B, fuq it-talba ta’ min jitfa’ l-offerta, tista’ tiġi awtorizzata mill-awtorità kompetenti bidla fl-użu maħsub bejn iż-żewġ formoli għall-kwantità intiera ta’ l-offerta kif riferit fl-Artikolu 16, taħt is-sorveljanza ta’ l-awtorità kompetenti u dan ir-Regolament.
KAPITOLU V
It-twettiq ta’ l-offerta rigward il-konċessjoni ta’ l-għajnuna
Artikolu 22
1. Dawk kollha li jitfgħu offerta għandhom jiġu nnotifikati minnufih mill-aġenzija ta’ l-intervent bir-riżultat tal-parteċipazzjoni tagħhom f’sejħa individwali għall-offerti.
2. Dawk li jirbħu offerta għandhom jiġu nnotifikati b’dan li ġej b’mod partikolari:
(a) l-ammont ta’ l-għajnuna mogħtija għall-kwantità tal-butir, il-butir ikkonċentrat jew il-krema interessati u l-offerta li għandha x’taqsam magħhom, identifikata bin-numru tas-serje;
(b) meta japplika, l-ammont tal-garanzija dwar il-proċessar;
(ċ) id-data finali sabiex jiġu inkorporati fil-prodotti finali;
(d) il-proċedura magħżula ta’ l-inkorporazzjoni, filwaqt li jitqies l-Artikolu 3, u l-użu maħsub (il-formola A jew il-formola B), mingħajr preġudizzju għall-applikazzjoni ta’ l-Artikolu 21(4).
3. L-għajnuna għandha titħallas lil dawk li jirbħu l-kuntratt biss bil-kondizzjoni li tkun ġiet ipprovduta l-prova, fi żmien 12-il xahar mid-data finali stabbilita fl-Artikolu 11:
(a) għall-butir:
(i) illi jkun issodisfa l-kondizzjonijiet stabbiliti fl-Artikolu 1(2)(a),
u
(ii) illi jkun ġie inkorporat fil-prodotti finali fil-perjodu taż-żmien stabbilit fl-Artikolu 11 jew, meta japplika l-Artikolu 3(a), illi tkun ġiet iddepożitata l-garanzija għall-proċessar riferita fl-Artikolu 18(2);
(b) għall-butir ikkonċentrat:
(i) illi ġie ffabbrikat skond l-ispeċifikazzjoniet fl-Anness I fil-perjodu taż-żmien stabbilit fl-Artikolu 11,
u
(ii) li jkun ġie inkorporat fil-prodotti finali fil-perjodu taż-żmien stabbilit fl-Artikolu 11 jew, meta japplika l-Artikolu 3(a), illi tkun ġiet iddepożitata l-garanzija għall-proċessar riferita fl-Artikolu 18(2);
(ċ) għall-krema:
(i) illi tkun issodisfat il-kondizzjonijiet stabbiliti fl-Artikolu 1(2)(ċ),
u
(ii) illi tkun ġiet inkorporata fil-prodotti finali fil-perjodu taż-żmien stabbilit fl-Artikolu 11 jew, meta japplika l-Artikolu 3(a), illi tkun ġiet iddepożitata l-garanzija għall-proċessar riferita fl-Artikolu 18(2).
Madankollu, ma tkun tinħtieġ l-ebda garanzija għall-proċessar kif riferit fl-Artikolu 18(2) jekk l-għajnuna tiġi mitluba wara li jitlestew l-investigazzjonijiet riferiti fl-Artikolu 23 u jekk tiġi mogħtija l-prova ta’ l-inkorporazzjoni fil-prodotti finali fil-perjodu taż-żmien stabbilit fl-Artikolu 11.
4. L-għajnuna għandha titħallas fi żmien 60 jum mill-preżentazzjoni tal-prova riferita fil-paragrafu 3 lill-aġenzija ta’ l-intervent, fil-proporzjon għall-kwantitajiet li għalihom tkun ġiet ipprovduta din il-prova.
Madankollu, l-Istati Membri jistgħu jirrestrinġu l-ħlas ta’ l-għajnuna għal applikazzjoni waħda kull xahar u għal kull proċedura ta’ l-offerti.
Meta l-perjodu taż-żmien speċifikat fl-Artikolu 11 jiġi maqbuż b’inqas minn total ta’ 60 jum, għall-prodotti riferiti fl-Artikolu 3(b), l-għajnuna għandha tiġi mnaqqsa b’ ECU 4 kull tunnellata metrika kuljum. Fit-tmiem ta’ dan il-perjodu taż-żmien, l-ammont ta’ l-għajnuna li jifdal għandu jitnaqqas bi 15 % u wara dan bi 2 % għal kull jum żejjed.
Meta ma jitħarisx obbligu subordinat fit-tifsira ta’ l-Artikolu 20 tar-Regolament (KEE) Nru 2220/85 u fin-nuqqas ta’ kull penali pprovduta f’dan ir-Regolament, l-għajnuna għandha tiġi mnaqqsa bi 15 %.
Fil-każijiet ta’ forza maġġuri jew fejn tkun infetħet inkjesta amministrattiva li tirrigwarda l-intitolament għall-għajnuna, il-ħlas ma għandux jitħallas sakemm jiġi stabbiliti l-intitolament għall-għajnuna.
KAPITOLU VI
Il-Miżuri tal-kontroll
Artikolu 23
1. Sabiex tiġi żgurata l-konformità ma’ dan ir-Regolament, l-Istati Membri għandhom jadottaw il-miżuri ddikjarati fil-paragrafi 2 sa 8, bl-ispejjeż għalihom.
2. Matul il-fabbrikazzjoni tal-butir ikkonċentrat, sewwa jekk ikunu ġew miżjuda t-traċċjaturi u sewwa jekk le, jew matul iż-żieda tat-traċċjaturi mal-krema jew mal-butir, jew matul il-pakkjar mill-ġdid skond it-tieni subparagrafu ta’ l-Artikolu 7(1), l-aġenzija kompetenti għandha tagħmel kontrolli fuq il-post fuq il-bażi tal-programm tal-fabbrikazzjoni ta’ l-istabbiliment kif riferit fl-Artikolu 10(2)(d) hekk illi kull għotja ta’ offerta, kif riferit fl-Artikolu 16, tiġi ċċekkjata mill-inqas darba. Madankollu, għall-iskopijiet tal-kontroll tal-kwalità, l-Istati Membri, jistgħu, wara li jiksbu l-kunsens tal-Kummissjoni, jistabbilixxu taħt is-sorveljanza tagħhom sistema li tiċċekkja lilha nnfisha għal ċerti stabbilimenti approvati.
Dawn il-kontrolli għandhom jinvolvu l-kampjunar fiżiku u għandhom ikollhom x’jaqsmu b’mod partikolari mal-kondizzjonijiet tal-fabbrikazzjoni u l-kwantità u l-kompożizzjoni tal-prodott miksub skond il-butir jew il-krema wżati.
Il-kontrolli msemmija hawn fuq għandhom jiġu ssupplimentati minn żmien għal żmien, fuq il-bażi tal-kwantitajiet ipproċessati, bi skrutinju ddettaljat, billi jiġu kkampjunati r-reġistri riferiti fl-Artikolu 10(2)(ċ) u, meta approprjat, billi jiġu kkampjunati l-kontijiet riferiti fl-Artikolu 12(1)(b) u billi tiġi vverifikata l-konformità mat-termini u l-kondizzjonijet li jerrogalaw l-approvazzjoni ta’ l-istabbiliment.
3. L-arranġementi sabiex tiġi ċċekkjata l-inkorporazzjoni tal-butir ikkonċentrat jew tal-butir fil-prodotti intermedji għandhom jinkludu mill-inqas id-disposizzjonijiet li ġejjin:
(a) spezzjonijiet fuq il-post fl-istabbilimenti interessati għandhom jsiru għall-għarrieda fuq il-bażi tal-programm tal-fabbrikazzjoni kif riferit fl-Artikolu 10(2), (d), bi frekwenza li għandha tiddependi fuq il-kwantitajiet użati, madankollu mill-inqas darba fix-xahar. L-ispezzjonijiet għandhom ikollhom x’jaqsmu b’mod partikolari mal-kondizzjonijiet li fihom jiġu ffabbrikati l-prodotti intermedji u f’konformità mal-ħtiġiet li jirrigwardaw il-kontenut tal-grass tal-butir kif iddikkjarat skond l-Artikolu 8(2), permezz ta’:
(i) l-iskrutinju tar-reġistri riferiti fl-Artikolu 10(2)(ċ) sabiex tiġi vverifikata l-kompożizzjoni kif iddikjarata tal-prodotti intermedji ffabbrikati,
(ii) il-kampjunar tal-prodotti intermedji u l-eżaminazzjoni tal-grass tal-butir użat, sabiex tiġi ċċekkjata l-kompożizzjoni kif indikata fir-registri msemmija hawn fuq,
(iii) il-kontrolli dwar it-tidħil tal-grass tal-butir u r-riżultati tal-prodotti intermedji ffabbrikati;
(b) l-ispezzjonijiet riferiti fil-(a) għandhom jiġu ssupplimentati b’kontrolli sabiex jiġi aċċertat jekk il-kondizzjonijet għall-approvazzjoni ta’ l-impenn kinux ġew imħarsa u, meta applikabbli, il-kontrolli fuq il-kontijiet riferiti fl-Artikolu 12(1), u billi jiġu mwettqa bi spezzjon iddettaljat tar-reġistri msemmija:
- bil-kampjunar, meta japplika l-Arikolu 3 (a),
- għal kull lott ta’ prodotti intermedji ffabbrikati, meta japplika l-Artikolu 3.
4. L-arranġamenti għalbiex jiġi kkontrollat l-użu tal-butir jew tal-butir ikkonċentrat jew tal-krema jew tal-prodotti intermedji fil-prodotti finali għandhom jinkludu mill-inqas id-disposizzjonijiet li ġejjin:
(a) għandhom jitwettqu spezzjonijiet fuq il-post fl-istabbilimenti interessati sabiex tiġi ċċekkjata l-konformità mal-mod kif jiġi użat il-prodott kif iddikjarat fl-offerta, fuq il-bażi tar-riċetti tal-fabbrikazzjoni u tar-reġistri riferiti fl-Artikolu 10(2)(ċ) jew tal-kontijiet riferiti fl-Artikolu 12(1)(b):
(i) bil-kampjunar, fi frekwenza msejsa fuq il-kwantitajiet użati, meta japplika l-Artikolu 3(a), iżda mill-inqas darba fix-xahar jekk jiġu inkorporati ħames tunnellati metriċi jew aktar ta’ butir jew l-ekwivalenti tiegħu fl-istabbiliment kull xahar. Dawn l-istabbilimenti għandhom jibagħtu l-programm tagħhom tal-fabbrikazzjoni skond l-Artikolu 10(2)(d),
(ii) għal kull lott ta’ prodotti finali tal-fabbrikazzjoni, meta japplika l-Artikolu 3(b);
(b) meta japplika l-Artikolu 3(b), il-kontrolli riferiti fil-(a) għandhom jiġu mwettqa mill-inqas darba fix-xahar u għandhom jiġu ssupplimentati perjodikament b’kontrolli sabiex jaċċertaw il-konformità ma’:
(i) l-Artikolu 1(2) meta meħtieġ, bil-kampjunar tal-prodotti finali meta approprjat,
(ii) il-kondizzjonijet għall-approvazzjoni ta’ l-istabbiliment,
(iii) l-impenn mogħti skond l-Artikolu 3(b). L-applikazzjoni ta’ din id-disposizzjoni tista’ tiġi sospiża meta stabbiliment ma jkunx irrispetta l-impenn tiegħu.
5. Fejn japplika l-Artikolu 3(b), "lott tal-fabbrikazzjoni" għandu jfisser kwantità ta’ prodotti ffabbrikati mill-butir jew mill-butir ikkonċentrat jew mill-krema li magħhom ma jkunu ġew miżjuda l-ebda traċċjaturi, identifikati skond kif għandhom x’jaqsmu ma’ offerta fl-intier tagħha jew f’parti minnha kif riferit fl-Artikolu 16.
Fejn japplika l-Artikolu 3(a), il-kontrolli riferiti fil-paragrafu 3 (a) u fis-subpunt (i) tal-paragrafu 4 (a) għandhom jitwettqu billi jiġu identifikati l-kwantitajiet użati skond kif għandhom x’jaqsmu ma’ l-offerti kif riferit fl-Artikolu 16.
6. Fejn japplika l-Artikolu 3(a), il-kontrolli riferiti fil-paragrafu 4 għandhom jitqiesu li jkunu twettqu jekk dawk li jirbħu l-offerta jew, meta japplika, il-bejjiegħa jissottomettu dikjarazzjoni mill-utenti finali jew, meta japplika, il-bejjiegħa bl-imnut finali, li tapplika għall-bejgħ kollu, li fiha dawn ta’ l-aħħar:
(a) jikkonfermaw l-impenn tagħhom ta’ l-inkorporazzjoni fil-prodotti finali, kif riferit fis-subpunt (iii) ta’ l-Artikolu 12(1)(ċ) u kif iddikjarat fil-kuntratt tal-bejgħ;
(b) jiddikjaraw li huma konxji mill-penali li jistgħu jeħlu jekk kontroll li jista’ jitwettaq mill-awtoritajiet pubbliċi jiżvela li ma wettqux l-obbligi li daħlu għalihom.
Mingħajr preġudizzju għall-penali stabbiliti issa jew fil-futur mill-Istati Membri interessati, għandha titħallas somma egwali għall-ammont tal-garanzija għall-proċessar riferita fl-Artikolu 18(2) lill-aġenzija ta’ l-intervent rigward il-kwantitajiet interessati.
L-Istati Membri għandhom jinnotifikaw lill-Kummissjoni, qabel l-1 ta’ Marzu ta’ kull sena rigward is-sena ta’ qabel, jew fil-każi kollha meta dan il-punt jiġi applikat.
L-ewwel subparagrafu għandu japplika biss jekk l-utent finali jew, meta japplika, il-bejjiegħ bl-imnut finali jindaħlu bil-miktub li jixtru fuq perjodu taż-żmien ta’ 12-il xahar mhux aktar minn 9 tunnellati metriċi ta’ ekwivalenti tal-butir li jkopru, meta rilevanti, mhux aktar minn 14-il tunnellata metrika ta’ krema jew l-istess kwantità ta’ butir jew butir ikkonċentrat fi prodotti intermedji. Dan is-subparagrafu ma għandux japplika aktar għall-utenti finali jew għall-bejjiegħa bl-imnut finali li ma jkunux ħarsu dan l-impenn. Madankollu, jekk l-awtorità kompetenti tqis dan iġġustifikat, tista’ tapprova impenn ieħor mill-utent finali jew mill-bejjiegħ bl-imnut jekk ikunu talbu dan bil-miktub, fejn jiddikjaraw ir-raġunijiet għaliex ma ħarsux l-impenn ta’ qabel. Din l-approvazzjoni tista’ sseħħ biss wara perjodu taż-żmien ta’ 12-il xahar wara li tkun saret it-talba. Sadanittant, għandhom japplikaw il-kontrolli riferiti fil-paragrafu 4.
7. B’żieda mal-kontrolli riferiti fil-paragrafi 2 sa 6, l-informazzjoni mibgħuta lill-awtorità kompetenti skond l-Artikolu 10(2)(e) u s-subpunt (vii) ta’ l-Artikolu 12(1)(c) għandha tiġi ċċekkjata perjodikament.
8. L-ispezzjonijiet imwettqa skond dan l-Artikolu jridu jkunu bla ħsara għal rapport dwar l-ispezzjonijiet li jispeċifika d-data ta’ l-ispezzjon, it-tul taż-żmien tiegħu, u x-xogħlijiet imwettqa.
Artikolu 24
1. Ir-Regolament tal-Kummissjoni (EEC) Nru 3002/92 [11] għandu japplika mutatis mutandis għall-prodotti riferiti f’dan ir-Regolament, għajr jekk ipprovdut xorta oħra għalihom fih. Il-prodotti riferiti fl-Artikolu 1(2) għandhom ukoll ikunu bla ħsara għall-kontrolli riferiti fl-Artikolu 2 tar-Regolament (KEE) Nru 3002/92 mill-bidu tax-xogħlijiet riferiti fl-Artikolu 6 jew, fil-każ tal-butir ikkonċentrat li fih ma jkunu ġew miżjuda l-ebda traċċjaturi, mid-data tal-fabbrikazzjoni jew, fil-każ tal-butir li fih ma jkunu ġew miżjuda l-ebda traċċjaturi, inkorporati fi prodotti intermedji, mid-data ta’ inkorporazzjoni u sakemm jiġu inkorporati fil-prodotti finali.
Id-dħul speċjali li jrid jsir fit-taqsimiet 104 u 106 tal-kopja tal-kontroll T5 għandu jkun kif iddikjarat fl-Anness VII.
2. Meta jkunu ġew miżjuda t-traċċjaturi fil-butir jew fil-krema, jew jekk il-butir jew il-krema jkunu ġew inkorporati fil-prodotti finali jew, meta japplika fil-prodotti intermedji, fi Stat Membru ieħor għajr il-pajjiż tal-fabbrikazzjoni, dan il-butir jew din il-krema għandhom ikunu akkumpanjati b’ċertifikat maħruġ mill-awtorità kompetenti ta’ l-Istat Membru li jiddikjara illi ġew imħarsa l-kondizzjonijiet ta’ l-Artikolu 1(2).
KAPITOLU VII
Il-Ħtiġiet ta’ min jirrapporta
Artikolu 25
L-Istati Membri għandhom jibagħtu lill-Kummissjoni:
1. kull xahar, għax-xahar ta’ qabel, id-data riferita fl-Anness VIII;
2. qabel l-1 ta’ Marzu, l-1 ta’ Ġunju, l-1 ta’ Settembru and l-1 ta’ Diċembru, għall-kwart preċedenti tas-sena kalendarja:
(a) id-data riferita fl-Annessi IX, X, XI u XII,
(b) il-prezzijiet imħallsa, espressi bħala medja ppeżata, b’indikazzjoni ta’ l-estremi, skond kif iddikjarat mill-utenti finali skond ir-regoli stabbiliti mill-Istat Membru jew stabbiliti bil-kampjunar mill-Istat Membru,
(ċ) il-każijiet fejn ikun instab illi ma tħarsux il-kondizzjonijiet fl-Artikolu 1(2);
3. qabel l-1 ta’ Marzu kull sena, għas-sena preċedenti,
- id-data msjeħa fl-Anness XIII,
- in-numru tal-bidliet fl-użu maħsub awtorizzat fl-Artikolu 21(4) u l-kwantitajiet u l-użi interessati.
L-Istati Membri għandhom jieħdu l-passi meħtieġa sabiex jiżguraw il-konformità ma’ l-obbligi riferiti fl-Artikolu 10(2)(e) u s-subpunt (vii) ta’ l-Artikolu 12(1)(c).
KAPITOLU VIII
Dispożizzjonijiet Ġenerali
Artikolu 26
Għall-għanijiet ta’ dan ir-Regolament, għajr rigward l-Artikoli 8, 10 u 23, l-Unjoni Ekonomika tal-Belġju u l-Lussemburgu għandha titqies bħala Stat Membru wieħed.
Artikolu 27
Ir-Regolament (KEE) Nru 2220/85 għandu japplika, għajr fejn espliċitament ipprovdut xort’oħra. Il-penali għan-nuqqas li jiġi mħares obbligu subordinat kif ipprovdut f’dan ir-Regolament għandu jipprekludi l-penali pprovduti fir-Regolament (KEE) Nru 2220/85.
Artikolu 28
Ir-Regolament (KEE) Nru 570/88 huwa hawnhekk imħassar.
Madankollu, għandhom japplikaw id-disposizzjonijiet li ġejjin:
(a) Ir-Regolament (KEE) Nru 570/88 għandu jissokta japplika għall-proċeduri tas-sejħiet għall-offerti li l-perjodu taż-żmien permess għas-sottommissjoni ta’ l-offerti tagħhom jiskadi qabel l-1 ta’ Jannar 1998, mingħajr preġudizzju għad-disposizzjonijiet tat-tielet paragrafu ta’ l-Artikolu 29;
(b) il-pakketti stampati minn qabel kif riferit fl-Artikoli 8 u 9 tar-Regolament (KEE) Nru 570/88 jistgħu jissoktaw jintużaw sat-30 ta’ Ġunju 1998;
(ċ) l-impenji midħula għalihom skond il-punt 5 ta’ l-Artikolu 23 tar-Regolament (KEE) Nru 570/88 u l-approvazzjoni ta’ l-istabbilimenti u tal-prodotti intermedji skond l-Artikolu 10 ta’ dan ir-Regolamenti għandhom jissoktaw jibqgħu validi fir-Regolament preżenti għajr għal dawk li jirrigwardaw il-prodotti li jidħlu fil-kodiċi tan-NM bin-numri 0402 21 19 u 0402 21 99. L-awtoritajiet kompetenti għandhom jiżguraw illi l-impenji addizzjonali riferiti fl-Artikolu 10 ta’ dan ir-Regolament isiru mill-istabbilimenti interessati mhux aktar tard mit-30 ta’ Ġunju 1998.
Ir-referenzi għar-Regolament imħassar għandhom jiġu mifhuma bħala referenzi għal dan ir-Regolament.
Artikolu 29
Dan ir-Regolament għandu jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jibda japplika mill-1 ta’ Jannar 1998.
Madankollu, fejn dawk li jirbħu l-offerti hekk jitolbu, mid-data tad-dħul fis-seħħ ta’ dan ir-Regolament u qabel l-inkorporazzjoni tagħhom fil-prodotti finali, l-Artikoli 4, 6 (2) u 23 għandhom jiġu applikati għall-kwantitajiet assenjati lilhom qabel l-1 ta’ Janar 1998. F’dawn il-każijiet, l-aġenzija ta’ l-intervent għandha toħroġ emenda għall-kondizzjonijiet inizjali tal-kuntratt u tibgħat kopja ta’ dawn, fuq it-talba ta’ min jirbaħ l-offerta, lill-awtoritajiet ta’ l-ispezzjon ta’ l-Istati Membri l-oħra interessati.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-15 ta’ Diċembru 1997.